**ΚΕΦ. 8 ΑΚΜΗ – ΕΡΩΤΗΣΕΙΣ- ΑΠΑΝΤΗΣΕΙΣ**

**Θέμα #25731-Θέμα 4ο**

Ο Γιώργος έκανε δώρο στη γυναίκα του μια κρέμα ημέρας και ένα μέικ απ. Δυστυχώς μετά

από μια εβδομάδα χρήσης, η γυναίκα του εμφάνισε κλειστούς φαγέσωρες και ελάχιστες

φλύκταινες στην περιοχή του μετώπου.

α) Ποιο κλινικό τύπο ακμής είχε η γυναίκα του; (μονάδες 5)

β) Πού οφείλεται; (μονάδες 10)

 γ) Συστήνεται η τοπική ή συστηματική θεραπεία (μονάδες 3) και γιατί; (μονάδες 7)

Μονάδες 25

**Ενδεικτική απάντηση**

 α) Εμφάνισε ακμή από καλλυντικά.

β) Οφείλεται στη χρήση διάφορων καλλυντικών, ιδιαίτερα στις πρώτες ύλες των βάσεων, οι

οποίες όπως αποδείχθηκε ήταν φαγεσωρογόνες όπως λανολίνη, βαζελίνη, φυτικά και

χημικά έλαια.

 γ) Συστήνεται η τοπική θεραπεία, γιατί η τοπική θεραπεία ενδείκνυται για τις ελαφριές

μορφές ακμής, όπου υπάρχουν φαγέσωρες και φλεγμονώδεις βλατιδοφλύκταινες.

#### Θέμα #25730 -Θέμα 4ο

#### Η Μαργαρίτα στην ηλικία των 17 εμφάνισε μαύρα κεράτινα βύσματα στο πηγούνι, το μέτωπο και γενικά στην περιοχή του προσώπου.

####  α) Πώς ονομάζονται οι βλάβες αυτές (μονάδες 3) και τι αποτελούν; (μονάδες 4)

####  β) Εκτός από το πρόσωπο, πού αλλού θα μπορούσαν να εμφανιστούν βλάβες (μονάδες 4) και γιατί; (μονάδες 4)

#### γ) Θα μπορούσε η έκθεση στον ήλιο να βελτιώσει την κατάσταση (μονάδες 5) και υπό ποιες προϋποθέσεις; (μονάδες 5) Μονάδες 25

**Ενδεικτική απάντηση**

α) Οι βλάβες ονομάζονται ανοιχτοί φαγέσωρες και αποτελούν την πρώτη εκδήλωση της

κοινής ακμής.

 β) Εκτός από το πρόσωπο, βλάβες θα μπορούσαν να εμφανιστούν στη ράχη και στην

πρόσθια επιφάνεια του θώρακα, γιατί είναι περιοχές πλούσιες σε σμηγματογόνους αδένες.

γ) Έκθεση στον ήλιο έχει ως αποτέλεσμα βελτίωση της ακμής στο 60% των περιπτώσεων,

υπό την προϋπόθεση ότι αποφεύγεται η υπερβολική έκθεση για τις γνωστές παρενέργειες.

#### Θέμα #25729 - Θέμα 4ο

#### Νεαρός άντρας ηλικίας 25 ετών εμφάνισε φαγέσωρες κατά ομάδες στον κορμό , στους γλουτούς και στο πρόσωπο, οι οποίοι εξελίχθηκαν σε κύστεις.

####  α) Ποιο κλινικό τύπο ακμής είχε ο συγκεκριμένος άντρας; (μονάδες 5)

####  β) Πόσο διάστημα μπορεί να διαρκέσει αυτός ο τύπος ακμής (μονάδες 4) και τι αποτέλεσμα έχει; (μονάδες 6)

####  γ) Εκτός από τα γενικά μέτρα, ποια άλλη θεραπεία ή συνδυασμός θεραπειών προτείνεται για την περίπτωση αυτή (μονάδες 5) και γιατί; (μονάδες 5) ΜΟΝ.25

**Ενδεικτική απάντηση**

α) Κυστική ακμή.

 β) Στην κυστική ακμή η κατάσταση επιμένει για χρόνια με αποτέλεσμα οι βλάβες να

συνδυάζονται με συρίγγια, νέκρωση και δύσμορφες ουλές. Σε πολλές περιπτώσεις μπορεί

να διαρκέσει 20 ή περισσότερα χρόνια.

 γ) Προτείνεται η συστηματική θεραπεία, γιατί συνιστάται σε ασθενείς με βαριά ακμή και

συνδυάζεται συνήθως με κάποιο τοπικό θεραπευτικό σχήμα.

#### Θέμα #25728- Θέμα 4ο

Ο Μιχάλης και η Κυριακή διαφωνούν για τη χρήση των καλυπτικών καλλυντικών προϊόντων

στην περίπτωση της κοινής ακμής. Ο Μιχάλης υποστηρίζει ότι μπορεί να χειροτερέψουν την

ακμή, ενώ η Κυριακή ότι όχι μόνο δεν τη χειροτερεύουν, αλλά αντιθέτως μπορούν και να

την αντιμετωπίσουν.

α) Πού στηρίζει ο Μιχάλης την άποψή του; (μονάδες 9)

 β) Έχει δίκιο η Κυριακή (μονάδες 2) και γιατί; (μονάδες 5)

 γ) Πώς δημιουργούνται οι βλατίδες (μονάδες 3) και πώς εξελίσσονται; (μονάδες 6)

Μονάδες 25

**Ενδεικτική απάντηση**

α) Ο Μιχάλης στηρίζει την άποψή του στο ότι ένα γενικό μέτρο θεραπείας της ακμής, είναι

η αποφυγή χρησιμοποίησης καλλυντικών τύπου αλοιφής ελαιώδους βάσης.

 β) Η Κυριακή δεν έχει δίκιο γιατί η ακμή δε θεραπεύεται με τη χρήση των

καλυπτικώνκαλλυντικών προϊόντων.

γ) Όταν οι φαγέσωρες μολυνθούν, δημιουργούνται οι βλατίδες οι οποίες μπορούν να

εξελιχθούν σε φλύκταινες ή φλεγμονώδη οζίδια

**Θέμα #25727- Θέμα 2ο**

**2.1** Η αιτιολογία της ακμής είναι πολυπαραγοντική και οι βλάβες της ακμής είναι

πολύμορφες.

α) Να αναφέρετε ονομαστικά τρεις (3) βλάβες της ακμής. (μονάδες 9)

 β) Ποιες βλάβες μετά την αποδρομή τους ενδέχεται να αφήσουν ουλές; (μονάδες 3)

Μονάδες 12

**2.2** Υπάρχουν διάφοροι κλινικοί τύποι ακμής.

 α) Να αναφέρετε ονομαστικά πέντε (5) από αυτούς. (μονάδες 10)

 β) Σε ποιες περιοχές εντοπίζεται συνήθως η ακμή; Δώστε ένα (1) παράδειγμα. (μονάδες 3)

Μονάδες 13

**Ενδεικτική απάντηση**

#### 2.1 α) Επιλέγετε τρία (3) από τα παρακάτω:

#### • Φαγέσωρες • Βλατίδες • Φλύκταινες • Οζίδια • Κύστεις

####  β) Οι φλεγμονώδεις βλάβες

**2.2** α) Επιλέγετε πέντε (5) από τα παρακάτω: • Κοινή ακμή • Νεογνική • Επαγγελματική •

Τροπική ακμή • Ιατρογενής • Ακμή από καλλυντικά • Κεραυνοβόλος ακμή • Κυστική ακμή •

Ακμή προκλητή

β) Η ακμή εντοπίζεται σε περιοχές πλούσιες σε σμηγματογόνους αδένες όπως (αναφέρετε

ένα (1) από τα παρακάτω): στο πρόσωπο, τη ράχη και την πρόσθια επιφάνεια του θώρακα

#### Θέμα #25726 - Θέμα 2ο

**2.1** Η ακμή εντοπίζεται σε περιοχές πλούσιες σε σμηγματογόνους αδένες όπως η ράχη και

το πρόσωπο.

 α) Να αναφέρετε τρία (3) γενικά μέτρα που περιλαμβάνονται στη θεραπεία της ακμής.

(μονάδες 9)

 β) Για ποιους ασθενείς προτείνεται η συστηματική θεραπεία (μονάδες 2) και για ποιους η

τοπική θεραπεία; (μονάδες 2) Μονάδες 13

**2.2** Πολλοί παράγοντες σχετίζονται με την εμφάνιση της ακμής.

α) Να εξηγήσετε πώς η διατροφή μπορεί να επιδεινώσει την ακμή. (μονάδες 6)

 β) Να αναφέρετε δύο (2) χειρισμούς των γυναικών στις βλάβες της ακμής που δύναται να

επιφέρουν προκλητή ακμή. (μονάδες 6) Μονάδες 12

**Ενδεικτική απάντηση**

**2.1** α) Επιλέγετε τρία (3) από τα παρακάτω: • Ενημέρωση αρρώστου για την ακμή. Με αυτή

την τακτική ο ασθενής θα συνεργαστεί καλύτερα για την αντιμετώπιση του προβλήματός

του. • Αποφυγή τροφίμων με αυξημένα λιπαρά. • Αποφυγή χρησιμοποίησης καλλυντικών

τύπου αλοιφής ελαιώδους βάσης. • Καθημερινή καθαριότητα με νερό και σαπούνι για

απομάκρυνση του σμήγματος. • Απομάκρυνση του ψυχολογικού stress πού όπως έχει

παρατηρηθεί επιδεινώνει την ακμή. • Έκθεση στον ήλιο που έχει ως αποτέλεσμα βελτίωση

της ακμής στο 60% των περιπτώσεων με την προϋπόθεση ότι θα αποφεύγεται η

υπερβολική έκθεση για τις γνωστές παρενέργειες.

 β) Η τοπική θεραπεία ενδείκνυται για ασθενείς με ελαφριά ακμή. Η συστηματική για

ασθενείς με μέτρια και βαριά ακμή

**2.2** α) Τα λιπαρά φαγητά όπως το χοιρινό, η σοκολάτα, οι ξηροί καρποί και τα καρυκεύματα

επιδεινώνουν την ακμή, γιατί αυξάνουν την παραγωγή σμήγματος.

β) Αναφέρετε δύο (2) από τα παρακάτω: • Πίεση • Σύνθλιψη • Ξύσιμο

#### Θέμα #25725 - Θέμα 2ο

**2.1** Κλιματολογικοί παράγοντες μπορεί να ευθύνονται για την εμφάνιση της ακμής.

 α) Πώς επιδρά ο ήλιος στην ακμή; (μονάδες 3) Τι παρατηρείται το καλοκαίρι (μονάδες 3)

και τι το χειμώνα; (μονάδες 3)

β) Τι περιλαμβάνει η θεραπεία της ακμής; (μονάδες 6) Μονάδες 15

 **2.2** Οι βλάβες της ακμής είναι πολύμορφες, ενώ κάποιες από αυτές δύναται να αφήσουν

ουλές.

 α) Εκτός από ανάπτυξη οζιδίων και κύστεων τι άλλο συνοδεύει την κεραυνοβόλο ακμή;

Δώστε δύο (2) παραδείγματα. (μονάδες 4)

 β) Ποιες βλάβες παρατηρούνται συνήθως στη νεογνική ακμή (μονάδες 4) και ποιες στην

τροπική ακμή; (μονάδες 2) Μονάδες 10

**Ενδεικτική απάντηση**

**2.1** α) Το καλοκαίρι παρατηρείται βελτίωση στο 60% των ατόμων που πάσχουν από ακμή

ενώ το χειμώνα επιδείνωση.

 β) Η θεραπεία της ακμής περιλαμβάνει γενικά μέτρα, τοπική θεραπεία και συστηματική

θεραπεία.

 **2.2** α) Στην κεραυνοβόλο ακμή η αιφνίδια ανάπτυξη οζιδίων και κύστεων, συνοδεύεται από

(επιλέγετε δύο από τα εξής): πυρετό, απώλεια βάρους, αδιαθεσία, πολυαρθροπάθεια

(προσβολή των αρθρώσεων) και μερικές φορές οζώδες ερύθημα.

 β) Στη νεογνική ακμή οι βλάβες συνίστανται συνήθως σε βλατίδες και φαγέσωρες. Στην

τροπική ακμή οι βλάβες είναι επίπεδες βλατίδες.

#### Θέμα #25724 - Θέμα 2ο

**2.1** Η ακμή είναι μια χρόνια φλεγμονώδης δερματική νόσος που προσβάλλει κυρίως

εφήβους και νέους ενήλικες.

 α) Να αναφέρετε ονομαστικά πέντε (5) παράγοντες ακμής. (μονάδες 10)

 β) Να αναφέρετε δύο (2) παράγοντες που σχετίζονται με την επαγγελματική ακμή.

(μονάδες 4) Μονάδες 14

 **2.2** Υπάρχουν διάφοροι κλινικοί τύποι ακμής.

 α) Ποιος είναι ο πιο συνηθισμένος (μονάδες 2) και σε τι διακρίνεται; (μονάδες 6)

β) Ποιος κλινικός τύπος ακμής παρατηρείται στα θερμά και υγρά κλίματα, καθώς και στους

εργαζόμενους σε θερμούς και μη κλιματιζόμενους χώρους; (μονάδες 3) Μονάδες 11

**Ενδεικτική απάντηση**

**2.1** α) Αναφέρετε πέντε (5) από τα παρακάτω: • Μικροβιακοί παράγοντες • Ορμονικοί

παράγοντες • Κληρονομικότητα • Διαταραχές κερατινοποίησης • Ηλικία • Ψυχολογικοί

παράγοντες • Κλιματολογικοί παράγοντες • Διατροφή • Φαρμακευτικοί ή χημικοί

παράγοντες

β) Επιλέγετε δύο (2) από τα παρακάτω: • Έλαια • Χλωριούχα • Βιομηχανικοί παράγοντες

**2.2** α) Η κοινή ακμή είναι ο συνηθέστερος τύπος ακμής και μπορεί να διακριθεί στη μη

φλεγμονώδη φαγεσωρική ακμή και στη φλεγμονώδη βλατιδώδη, βλατιδοφλυκταινώδη,

κυστική ακμή .

β) Η τροπική ακμή (ακμή της Μαγιόρκας)